इन समारोहो ने हिन्दी ब्लॉगजगत को आलोचना कर्म से भी जोड़ा। शुरुआत अनवर जमाल जी ने की और हवा देने का महत्वपूर्ण कार्य किया भाई खुशदीप जी ने। दिनेश राय द्विवेदी जी ने प्रथम परिकल्पना सम्मान समारोह की गंभीर आलोचना भी की। अनूप शुक्ल जी भी जहां-तहां अपनी प्रतिक्रियाएँ व्यक्त करने से नहीं चुके। यानि इस महत्वपूर्ण परिकल्पना के साथ-साथ आलोचना-कर्म भी आगे बढ़ता रहा और काफिले से जुडते रहे अनेक नए-नए ब्लॉग-आलोचक, मसलन महेंद्र श्रीवास्तव जी, पवन कुमार मिश्र जी, डॉ रूपचन्द्र शास्त्री मयंक जी आदि। हिन्दी ब्लॉग जगत की परिपक्वता की दिशा में यह एक शुभ संकेत था। काफी नर्म और गर्म चर्चाएं भी हुयी, व्यक्तिगत भड़ास भी निकाले गए और प्रसंगवश उद्धरण भी दिये गए।